钦定古今图书集成/明伦汇编/官常典/第100卷 > 唐成王弥鍗
## 钦定古今图书集成/明伦汇编/官常典/第100卷 > 唐成王弥鍗

按《明外史唐定王传》：“成王弥鍗，唐定王桱曾孙，庄王
芝址子也。成化二十一年，嗣肆力经史，被服儒素，与
贤士大夫游。孝宗时，上疏言：‘朝廷待亲藩生爵殁谥亲亲至矣。间有恶未败，闻殁获美谥，是使善者怠，恶
者肆也。自今宜勘实，用寓彰瘅。礼。臣请降敕奖谕，勉
厉诸王’。”诏可。武宗喜游幸，弥鍗作《忧国诗》八章以讽，
且上疏以用贤图治为言。著《瓮天小槁》并《家教》若干
卷。嘉靖二年薨。无子，弟文成王弥钳子敬王宇温嗣。
按《藩献记》：唐成王弥鍗，庄王之子也。笃行博学，工诗
绘而笃敦睦。弘治二年嗣爵。孝宗皇帝尝赐王五经
子史诸籍，嘉靖二年薨。弟文成恭靖王弥钳，亦工诗
著书。